Jens Stryger Larsen. Jens Stryger Larsen (; 1991-yil 21-fevralda tugʻilgan) — daniyalik professional futbolchi, Superliganing Trabzonspor klubi va Daniya terma jamoasida himoyachi sifatida oʻynaydi. Klublardagi faoliyati. Brøndby. Stryger Larsen Brøndby IFdagi debyutini 2009-yilning noyabr oyida Nordsjællandga qarshi oʻyinda oʻtkazdi. 2009—2010-yilgi mavsumning oxirida va 2010—2011-yilgi mavsumning boshidaasosiy tarkibda maydonlarga tushdi. 2010-yilning avgustida Daniya ommaviy axborot vositalari uni Daniyadagi eng buyuk isteʼdodlardan biri deb eʼlon qilishdi. 23-sentyabrda Daniyaning Tipsbladet futbol jurnali unga A Seriyaning Genoa klubidan qiziqish bildirganini xabar qildi. Nordsjælland FK. 2013-yil 9-iyulda Stryger Larsen diviziondagi raqibi Nordsjælland klubiga tekinga qo‘shildi va uch yillik shartnoma imzoladi. Nordjællanddagi faoliyati davomida asosiy tarkibda oʻynagan. 2013—2014-yilgi mavsumda Superligada 30 ta oʻyin oʻtkazgan. Austria Wien. 2014-yilning 18-iyunida Stryger Larsen Avstriya Bundesliga jamoasi Austria Wien bilan to‘rt yillik shartnoma imzoladi. Klubdagi debyutini 2014—2015-yilgi mavsumning birinchi kunida SV Grödigga qarshi oʻyinda oʻtkazdi. Udinese. 2017-yilning 24-avgustida Stryger Larsen Italiya A seriyasining Udinese klubiga 4 yillik shartnoma asosida qo‘shildi. Birinchi golini 27-sentyabr kuni Romaga qarshi oʻyinda kiritdi. 2020-yil 19-yanvar kuni Stryger Larsen Milanga qarshi o‘yinda (3:2) gol urdi va assistentlik qildi. Trabzonspor. 2022-yil iyun oyida Stryger Larsen Turkiyaning Trabzonspor klubiga oʻtdi. Xalqaro faoliyati. Stryger Larsen Daniya terma jamoasiga 2016-yilning avgust oyida Lixtenshteyn va Armanistonga qarshi o‘yin uchun chaqirilgan. 2016-yilning 31-avgustida Lixtenshteynga qarshi o‘rtoqlik o‘yinida debyut qildi. 2018-yil iyun oyida Daniya terma jamoasining 2018-yil Rossiyada boʻlib oʻtadigan futbol boʻyicha Jahon chempionati uchun tarkibiga kiritildi. Eslatmalar.